नूंह | जिले के मछरौली गांव में सात दिन पूर्व शमशेर को एक संदिग्ध युवक मिला। शमशेर ने उसको घर पहुंचाने के लिए माता-पिता व गांव का नाम पूछा तो वह सही जानकारी नहीं दे पाया। जिसके बाद बुधवार को ग्रामीण ने इसकी सूचना पुलिस को दी। शमशेर ने कहा कि जब तक युवक के परिजनों का पता नहीं चल पता वह उसे अपने परिवार की तरह रखेगा।
अगर उसके माता-पिता का पता नहीं चल पाया तो भले ही युवक हिन्दू समाज से संबंध रखता हो, इसके बावजूद भी युवक को संतान के रूप में प्यार देकर पारिवारिक सदस्य का दर्जा दिया जाएगा। उधर पुलिस युवक को उसके घर वापस भेजने के लिए उसके परिजनों का पता लगाने में लगी हुई है।
माता-पिता का पता न चला तो देंगे अपने
पारिवारिक सदस्य का दर्जा : शमशेर
शमशेर व मछरौली गांव के लोग उसको अपने बेटा जैसा प्यार देकर उसे अपने साथ रख रहे है। शमशेर ने बताया कि जब तक उक्त युवक के असली माता-पिता नहीं मिल जाएंगे, तब तक पवन साहनी को नहीं सौंपा जाएगा। अगर उसके माता-पिता का पता नहीं चल पाया तो भले ही युवक हिन्दू समाज से संबंध रखता हो, इसके बावजूद भी युवक को संतान के रूप में प्यार देकर पारिवारिक सदस्य का दर्जा दिया जाएगा। रोजकामेव थाना के रणबीर सिंह ने कहा कि मामला संदिग्ध है। पुलिस सारे पहलुओं से जांच कर युवक के माता-पिता व उसके गांव तक पहुंचने में लगी हुई है।
hin_Deva hin_Deva hin_Deva mai_Deva hin_Deva